CELEX: 62008TN0181
Language: bg
Date: 2008-05-16 00:00:00
Title: Дело T-181/08: Жалба, подадена на 16 май 2008 г. — Tay Za/Съвет

5.7.2008   
            
            
               BG
            
            
               Официален вестник на Европейския съюз
            
            
               C 171/46
            
         Жалба, подадена на 16 май 2008 г. — Tay Za/Съвет
   (Дело T-181/08)
   (2008/C 171/87)
   Език на производството: английски
   Страни
   
      Жалбоподател: Pye Phyo Tay Za (Yangoon, Мианмар) (представители: D. Anderson QC, M. Lester, Barrister и G. Martin, Solicitor)
   
      Ответник: Съвет на Европейския съюз
   Искания на жалбоподателя
   
               —
            
            
               да се отмени изцяло Регламент 194/2008 от 25 февруари 2008 г. или в частта му, с която се засяга жалбоподателя и
            
         
               —
            
            
               да се осъди Съвета да заплати направените от жалбоподателя съдебни разноски в това производство.
            
         Правни основания и основни доводи
   Жалбоподателят иска отмяна на Регламент (ЕО) № 194/2008 (1), доколкото той се прилага спрямо него, поради четири причини:
   Първо, жалбоподателят твърди, че регламентът е лишен от правилно правно основание. В този смисъл той твърди, че нито член 60 ЕО, нито член 301 ЕО предоставя на Съвета правомощието да замрази финансовите средства на лице, което не е свързано с военния режим в Бирма/Мианмар. Второ, ищецът твърди, че регламентът нарушава задължението за мотивиране по член 253 ЕО. По- конкретно, жалбоподателят твърди, че регламентът не посочва никакви причини защо жалбоподателят е бил включен в част Й от приложение VI към посочения регламент, която изброява членовете на правителството на Бирма и свързани с тях лица. Също така се твърди, че и Общата позиция № 2006/318/ОВППС (2), изискваща държавите-членки да не допускат жалбоподателя да влиза или да преминава през техните територии, не посочва никакви причини за включването на жалбоподателя в списъка, а просто го включва в списък под заглавие „Лица, които се облагодетелствуват от икономическите политики на правителството“. Трето, жалбоподателят твърди, че регламентът нарушава неговите основни права, тъй като той се намесва по непропорционален начин в неговите права на мирно ползуване на собствеността му, на справедлив процес и на ефективна правна защита. Четвърто, според жалбоподателя регламентът нарушава принципа на пропорционалност.
   
      (1)  Регламент (EО) № 194/2008 на Съвета от 25 февруари 2008 година за подновяване и засилване на ограничителните мерки по отношение на Бирма/Мианмар и за отмяна на Регламент (ЕО) № 817/2006 (ОВ L 66, 2008 г., стр. 1).
   
      (2)  Обща позиция № 2006/318/ОВППС на Съвета от 27 април 2006 година за подновяване на ограничителните мерки по отношение на Бирма/Мианмар (ОВ L 116, 2006 г., стр. 77), чийто срок е продължен до 30 април 2009 година с Обща позиция 2008/349/ОВППС на Съвета от 29 април 2008 г. (ОВ L 116, 2008 г., стр. 57).